Guild

## การสร้างกิลด์

* ตัวละครอาชีพ Templar เท่านั้นที่สามารถสร้างกิลด์ได้
* หากต้องการสร้างกิลด์สามารถไปลงทะเบียนได้ที่ Templar Master (NPC Knight Commander Uska NPC ในเมือง Klaipeda)
* เสียเงิน 1,000,000 silver เป็นค่าใช้จ่ายในการสร้างกิลด์
* จำนวนสมาชิกกิลด์สูงสุดคือ 25 คน หากต้องการเพิ่มจำนวนสมาชิกหัวหน้ากิลด์ต้องอัพเลเวลแอตทริบิวต์ Increased Maximum Members จะสามารถรับสมาชิกกิลด์เพิ่มได้ 1 คนต่อ 1 เลเวล แต่จำนวนสูงสุดของสมาชิก 1 กิลด์คือ 40 คน
* ตัวละคร Templar สามารถใช้ฟังก์ชั่นที่ Guild Hangout เพื่อมอบตำแหน่งหัวหน้ากิลด์ให้คนอื่นได้
* เมื่อมอบอำนาจหัวหน้ากิลด์ให้คนอื่นไปแล้ว ต้องรอ 7 วัน จึงจะสามารถใช้ฟังก์ชั่นมอบอำนาจหัวหน้ากิลด์ได้ใหม่อีกครั้ง

## การยุบกิลด์

* หัวหน้ากิลด์สามารถคลิกเม้าส์ขวาบนชื่อทีมของตนเองในรายชื่อสมาชิกกิลด์เพื่อใช้คำสั่งยุบกิลด์ได้
* ไม่สามารถยุบกิลด์ได้ในระหว่างที่กำลังทำสงครามกับกิลด์อื่น
* ต้องไล่สมาชิกกิลด์ออกให้หมดก่อนจึงจะยุบกิลด์ได้
* เมื่อยุบกิลด์เก่าไปแล้วสามารถสร้างกิลด์ใหม่ได้เลยทันที
* เมื่อทำการสร้างกิลด์ใหม่ ค่า EXP และเลเวลของกิลด์เก่าจะไม่มีการโอนไปแต่อย่างใด

## การเข้าร่วมกิลด์

* หัวหน้ากิลด์สามารถคลิกเม้าส์ขวาบนตัวละครเพื่อเชิญเข้าร่วมกิลด์ หรือพิมพ์ /guildinvite ตามด้วยชื่อทีมของตัวละคร เพื่อส่งข้อความเชิญเข้าร่วมกิลด์ได้
* การสร้างหรือเข้าร่วมกิลด์จะทำให้ตัวละครทั้งหมดในทีมของคุณอยู่ในกิลด์เดียวกัน
* ยังไม่มีระบบขอเข้าร่วมกิลด์
* ผู้เล่นสามารถเข้าร่วมกิลด์ได้ถึงแม้จะอยู่ในช่วงทำสงครามกิลด์

## การลาออกจากกิลด์

* คลิกเม้าส์ขวาบนชื่อทีมของคุณในรายชื่อสมาชิกกิลด์เพื่อใช้คำสั่งลาออกกิลด์
* หัวหน้ากิลด์สามารถไล่สมาชิกออกจากกิลด์ได้
* สมาชิกกิลด์สามารถลาออกจากกิลด์ได้แม้จะอยู่ในช่วงทำสงครามกิลด์
* หลังจากที่สมาชิกคนนั้นลาออกจากกิลด์ไปแล้วค่า EXP กิลด์ของเขาจะยังคงอยู่ แต่รายชื่อของเขาจะถูกลบออกจากรายการบริจาคของกิลด์

## การโอนสิทธิ์ของกิลด์

* หัวหน้ากิลด์สามารถตั้งค่ามอบสิทธิ์ให้สมาชิกกิลด์คนอื่นรับสมัครผู้เข้าร่วมกิลด์ได้
* สมาชิกกิลด์ที่ได้รับสิทธิ์จะไม่สามารถไล่หัวหน้ากิลด์ออกจากกิลด์ได้
* สมาชิกกิลด์ที่ได้รับสิทธิ์ สามารถไล่สมาชิกกิลด์คนอื่นออกจากกิลด์ได้

## Guild Tower

### การสร้าง Guild Tower

* หัวหน้ากิลด์สามารถซื้อไอเทม Guild Tower ได้ในราคา 100,000 silver
* คลิกเม้าส์ขวาเพื่อใช้ Guild Tower ภายในช่องเก็บของ และทำการสร้าง Guild Tower ในบริเวณนั้น แต่ไม่สามารถสร้าง Guild Tower ใกล้กับ NPC ได้
* Guild Tower จะมีอายุการใช้งาน 7 วัน หลังจากหมดเวลามันจะหายไป
* สมาชิกกิลด์ทุกคนสามารถสร้าง Guild Tower ได้
* สามารถสร้าง Guild Tower เพียง 1 อันเท่านั้น หากมีการสร้าง Guild Tower อันใหม่ขึ้นมา Guild Tower อันเก่าจะหายไปในทันที

## ฟังก์ชั่นของ Guild Tower

 Personal storage
 Upgrade guild
 Guild events
 Hangout
 Remove tower

## การทำฟาร์ม

### วิธีการปลูกพืช

* คุณสามารถซื้อ 'Dilgele Seeds' จาก Templar Master หรือหาเมล็ดได้จากกิจกรรมกิลด์ และปลูกเมล็ดพันธุ์ได้ที่ hangout guild ของคุณ
* ขั้นแรกคุณต้องเรียนรู้เกี่ยวกับ guild farming attribute เสียก่อน
* หากมีเลเวล attribute ที่สูงคุณจะสามารถปลูกพืชได้ครั้งละมากๆ
* ใช้เมล็ดปลูกลงไป จากนั้นคุณต้องคอยรดน้ำดูแลจนกว่าพืชจะโต
* สามารถรดน้ำพืชได้โดยกดใช้ Watering Can (คีย์ลัด C)

### การเก็บเกี่ยวพืชผล

* พืชผลจะพร้อมให้เก็บเกี่ยวภายในระยะเวลา 5 ชขั่วโมงหลังจากการปลูก
* พืชที่ปลูกสมาชิกกิลด์สามารถเก็บได้หมดทุกคน โดยเมื่อเก็บแล้วผลผลิตที่ได้จะเข้าไปอยู่ในช่องเก็บของของตัวละคร

### เกร็ดน่ารู้เกี่ยวกับการทำฟาร์ม

* พืชที่ปลูกสามารถตายได้หากมีการรดน้ำมากหรือน้อยจนเกินไป
* เมื่อเกจของน้ำแสดงถึงระดับสูงสุด คุณต้องรีบรดน้ำพืชภายใน 2 ชั่วโมง และทุกๆ 10 นาที เพื่อป้องกันไม่ให้พืชตาย แต่อย่ารดน้ำเกิน 2 ครั้งหากเกจของน้ำอยู่ในระดับสูงสุด
* พืชที่ตายแล้วคุณต้องทำการถอนออกเพื่อเริ่มปลูกต้นใหม่

## สัตว์เลี้ยงกิลด์

สัตว์เลี้ยงกิลด์ (Guild companion) สมาชิกกิลด์สามารถไข่ของสัตว์เลี้ยงได้จากกิจกรรมกิลด์ จากนั้นนำไข่มาฟักภายใน Hangout ของกิลดืและดูแลจนกว่ามันจะโต

### การเลี้ยงดูสัตว์เลี้ยงกิลด์

* เมื่อได้ไข่สัตว์เลี้ยงมาแล้วคุณต้องทำการฟักมันออกมา
* เมื่อลูกสัตว์เลี้ยงกิลด์ฟักออกมาแล้วคุณต้องดูแลเลี้ยงดูมันด้วยการป้อนอาหาร
* การเรียนรู้ Taming attribute จะทำให้คุณสามารถเลี้ยงสัตว์เลี้ยงกิลด์ได้
* หากเลเวลของ attribute สูงขึ้นจะสามารถเพิ่มสัตว์เลี้ยงกิลดืได้มากขึ้น
* สัตว์เลี้ยงกิลด์มีความสามารถที่แตกต่างจากสัตว์เลี้ยงทั่วไป
* สามารถทำการฝึกสัตว์เลี้ยงกิลด์ได้เหมือนสัตว์เลี้ยงทั่วไป
* เมื่อลูกสัตว์เลี้ยงฟักออกจากไข่แล้วต้องใช้เวลา 5 วันจึงจะโตเต็มที่ และหลังจากนั้นพวกมันต้องผ่านการรับรองเสียก่อนจึงจะรับเป็นสัตว์เลี้ยงได้
* สัตว์เลี้ยงกิลด์ที่โตเต็มที่แล้ว สมาชิกกิลด์สามารถรับไปเป็นสัตว์เลี้ยงของตนเองได้ทุกคน

### เกร็ดน่ารู้เกี่ยวกับสัตว์เลี้ยงกิลด์

* ลูกสัตว์เลี้ยงกิลด์อาจตายได้หากคุณให้อาหารมากหรือน้อยเกินไป
* เมื่อเกจอาหารของลูกสัตว์เลี้ยงถึงระดับสูงสุด คุณต้องป้อนนมภายใน 23 ชั่วโมง และทุกๆ 49 นาที เพื่อป้องกันไม่ให้มันตาย แต่ไม่ควรป้อนนมเกิน 2 ครั้งหากเกจอาหารอยู่ในระดับสูงสุด
* หากลูกสัตว์เลี้ยงตาย คุณต้องนำมันออกไปเสียก่อนถึงจะเริ่มฟักเลี้ยงดูลูกสัตว์เลี้ยงตัวใหม่ได้
* กรณีที่คุณเลี้ยงลูกสัตว์เลี้ยงพร้อมกันหลายตัว เวลาป้อนอาหารลูกสัตว์เลี้ยงที่อยู่ใกล้ตัวคุณมากที่สุดจะได้อาหารไป ดังนั้นควรยืนให้อาหารเรียงตามลำดับให้ดี

## กิจกรรมกิลด์

* เมื่อกิลด์มีเลเวล 4 จึงจะสามารถใช้ฟังก์ชั่นกิลจกรรมกิลด์ที่ Guild Tower ได้
* มีกิจกรรมล่าบอส 12 ตัว และจะมีกิจกรรมอื่นๆ เพิ่มเข้ามาอีกในอนาคต
* กิจกรรมกิลด์มีการกำหนดจำนวนผู้เข้าร่วม แต่ถึงแม้กิลด์จะมีจำนวนสมาชิกไม่ถึงก็ยังสามารถร่วมกิจกรรมได้
* กิจกรรมกิลด์จะเริ่มขึ้น เมื่อหัวหน้ากิลดืและสมาชิกกิลด์รวมตัวอยู่ในตำแหน่งพื้นที่ที่กำหนดไว้
* เมื่อทำกิจกรรมสำเร็จจะได้รับรางวัลต่างๆ ที่เป็นประโยชน์ต่อกิลด์ เช่น เมล็ดพืช (crop seeds), ไข่สัตว์เลี้ยงกิลด์ (companion egg) เป็นต้น

### Tickets

* ทุกวันเวลา 06.00น. กิลด์จะได้รับ Daily ticket
* จำนวน Ticket ที่ได้รับจะขึ้นอยู่กับเลเวลของกิลด์ เช่น กิลด์เลเวล 5 ก็จะได้รับ Ticket จำนวน 5 ชิ้น
* Daily ticket สามารถใช้ได้วันต่อวัน ไม่สามารถเก็บไปใช้ในวันถัดไปได้

### Guild storage

* ไอเทมทุกชิ้นที่ได้จากกิจกรรมกิลด์จะถูกเก็บอยู่ใน Guild storage (โกดังกิลด์) สมาชิกกิลด์ที่มีสิทธิ์สามารถนำออกมาแจกจ่ายให้สมาชิกคนอื่นๆได้ในภายหลัง
* ไอเทมที่แจกจ่ายจาก Guild storage จะถูกส่งเข้าระบบจดหมาย ผู้เล่นสามาถกดรับได้ที่กล่องจดหมายภายในหน้า Lodge (หน้าเลือกตัวละคร)

## Guild war

* คุณสามารถประกาศสงครามกับกิลด์อื่นผ่านทาง Guild Tower ของพวกเขาได้
* กิลด์ที่ทำสงครามกันจะสามารถทำลาย Guild Tower และสมาชิกกิลด์สามารถต่อสู้กันได้
* สงครามจะเริ่มขึ้นภายใน 1 ชั่วโมงหลังจากมีการประกาศสงครามกิลด์
* หลังจากทำสงครามผ่านไป 1 ชั่วโมง จึงจะสามารถขอยุติสงครามผ่าน Guild Tower ของฝ่ายตรงข้ามได้
* ระยะเวลาการทำสงครามและชื่อกิลด์ฝ่ายศัตรู จะปรากฏอยู่ในหน้าต่างข้อมูลกิลด์ของคุณ
* หาก Guild Tower ถูกทำลายเนื่องจากการทำสงครามกิลด์ กิลด์นั้นจะไม่สามารถสร้าง Guild Tower ได้อีกภายใน 24 ชั่วโมง
* หลังจากสงครามกิลด์ กิลด์ที่ทำสงครามกันจะไม่สามารถทำสงครามกับกิลด์อื่นๆ ได้อีกภายใน 1 สัปดาห์
* คุณสามารถประกาศสงครามได้สูงสุด 3 กิลด์พร้อมกัน

## กิลด์เป็นกลาง

* ในหน้าต่างข้อมูลกิลด์คุณสามารถตรวจสอบสถานะ "Declare Neutral Status" เพื่อเปลี่ยนสถานะของกิลด์เป็น Neutral (ฝ่ายเป็นกลาง) ได้
* ภายใต้สถานะเป็นกลาง กิลด์จะไม่สามารถประกาศหรือยอมรับทำสงครามได้
* ไม่สามารถเปลี่ยนสถานะเป็นกลางได้ หากกิลด์กำลังทำสงครามอยู่
* หลังจากเปลี่ยนสถานะเป็นกลางแล้ว ต้องรอ 7 วัน จึงจะยกเลิกสถานะนี้ได้
* สถานะเป็นกลางจะยังคงอยู่ไปเรื่อยๆ จนกว่าหัวหน้ากิลด์จะทำการเปลี่ยนสถานะ
* หัวหน้ากิลดืเท่านั้นที่จะสามารถเปลี่ยนสถานะกิลด์ได้